Þegar fimm umferðum er lokið á U - 2000 mótinu eru Þór Valtýsson og Tinna Kristín Finnbogadóttir efst og jöfn með 4,5 vinning . Næst með 4 vinninga eru Hrund Hauksdóttir , Páll Snædal Andrason , Lisseth Mendez Acevedo , Sigurjón Haraldsson , Páll Þórsson og Agnar Darri Lárusson . Þór Valtýsson er í toppbaráttu U - 2000 mótins . Tinna Kristín Finnbogadóttir nýtti sér veikleika í peðastöðu svarts til að vinna öruggann sigur á fyrsta borði gegn Sigurjóni Þór Friðþjófssyni . Á sjötta borði tefldist svo lengsta skák kvöldsins á milli Benedikts Þórissonar og Páls Andrasonar þar sem lærdómsríkt peðsendatafl kom upp . Umræðan gekk í bylgjum í Birnu-Kaffi þar sem mismunandi mat var lagt á stöðuna . Að lokum kom í ljós að Páll gat nýtt sér leikþröng og þrípeð Benedikts til að gera út um skákina . Bæði Sigurjón Haraldsson og Hrund Hauksdóttir nýttu sér rýmri stöður til að vinna sínar skákir á sjöunda og áttunda borði . Á níunda og tíunda borði lék hvítur gróflega af sér sem kostaði liðsafla og að lokum skákirnar . Það var hart barist í fimmtu umferðinni . Yngstu keppendurnir tefldu margar athyglisverðar skákir en hvítu mönnunum gekk ekki nægilega vel á neðri borðunum og meðan því var öfugt farið á þeim efri .